એશિયન ગેમ્સમાં કબડ્ડીમાં શામિલ હિમાચલની કવિતા ઠાકુરની કહાની પ્રેરણાદાયક છે . પોતાની હિમ્મત અને મક્કમ નિર્ણય ઘ્વારા કવિતાએ ગરીબીની સાંકળ તોડીને આંતરરાષ્ટ્રીય કબડ્ડીમાં પોતાનું નામ નોંધાવ્યું . ઘરમાં ગરીબીની હાલતમાં કવિતાએ ઢાબા પર કામ કર્યું . નાનપણમાં વાસણ સાફ કરવા અને એઠવાડ ઉઠાવવાની કવિતાની કહાની ખુબ જ સંઘર્ષપૂર્ણ રહી છે . વર્ષ 2014 એશિયાડ તેની કિસ્મતમાં એક નવું સોપાન લઈને આવ્યું . કવિતા અને તેના આખા પરિવારની કિસ્મત બદલાઈ ગયી . ટીમે ગોલ્ડ મેડલ મેળવ્યો ત્યારે સરકારનું ધ્યાન કવિતા તરફ ગયું . જે માતાપિતાએ આખું જીવન ઢાબા પર કામ કરીને વિતાવ્યું , હવે કવિતાની કબડ્ડીએ તેમને મનાલી શહેર પહોંચાડ્યા . કવિતાએ વર્ષ 2007 દરમિયાન કબડ્ડી રમવાનું ચાલુ કર્યું . આંતરરાષ્ટ્રીય સ્તરે સતત સારું પ્રદર્શન કર્યા પછી કવિતાને વર્ષ 2009 દરમિયાન ભારતીય ખેલ પ્રાધિકરણમાં જવાનો મોકો મળ્યો . ત્યારપછી કવિતાએ પાછું વળીને નથી જોયું . Asian Games 2018 : દીપક કુમારે ભારતને અપાવ્યો ત્રીજો મેડલ વર્ષ 2011 દરમિયાન બેડ રેસ્ટની સલાહ દરેક ખેલાડી માટે સંઘર્ષનો સમય આવે છે . કવિતા માટે વર્ષ 2011 ખુબ જ મુશ્કિલ રહ્યો હતો . તેમની તબિયત એટલી ખરાબ થઇ ગયી હતી કે ડોક્ટરો ઘ્વારા તેમને 6 મહિના માટે બેડ બેડ રેસ્ટની સલાહ આપવામાં આવી હતી . કવિતાને પણ લાગ્યું હતું કે હવે તેમનું કરિયર પૂરું થઇ જશે અને તેઓ ફરી મેદાનમાં નહીં આવી શકે . પરંતુ મક્કમ નિર્ધારે તેમને મજબૂત બનાવ્યા . બિમારીને હરાવીને કવિતા બમણા જોશ સાથે મેદાનમાં આવી . ડિફેન્ડર રૂપે નજર આવનારી આ ખેલાડીએ વર્ષ 2012 દરમિયાન ભારતીય ટીમને એશિયન કબડ્ડી ચેમ્પિયનશીપમાં ગોલ્ડ અપાવ્યો . આશા કરીયે છે કે કવિતા આ વર્ષે પણ ટીમને નવી ઉંચાઈ પર લઇ જશે .